Amarandipunane

Amarandipunane on lillaka varjundiga ja kergelt pruunika poole kalduv tumepunane värvitoon, mis vastab õistaime rebasheina ehk amarandi (Amaranthus) õite värvusele.

Värvus on karakterilt soe ja sametine, see seostub võimsuse, külluse ja luksuslikkusega. Värvitooni, mis on karmiinpunasest pruunikam, on kirjeldatud ka heleda bordoopunasena.

 Pildid 

 Variatsioonid 
Veebivärv Amaranth on fuksiapunast meenutav erepunane värvitoonhttps://www.htmlcsscolor.com/hex/E52B50.

 Kasutamine 
Prantsusmaa ülikoolisüsteemis eristab traditsioonilisi teaduskondasid (teoloogia, õigusteadus, meditsiin, täppisteadused, loodusteadused, humanitaaria/kunstid) talaari värvus ja täppisteaduste teaduskonna (Sciences exactes et expérimentales) talaari värvus on amarandipunanehttps://www.honorys.com/fr/doctoral/francaise.

1878. aastal Prantsusmaal ilmunud põhjalik käsiraamat liturgilise riietuse kohta märgib, et punane toon, mida kannavad piiskopid, peab erinema kardinalide sarlakpunasest ja olema tume purpurjas amarandi- või karmiinpunaneX. Barbier de Montault. Traité pratique de la construction, de l'ameublement et de la décoration des églises, selon les règles canoniques et les traditions romaines, avec un appendice sur le costume ecclésiastique. Pariis, 1878. lk 536. Värvus arvatakse olevat kehtestatud juba alates 6. sajandist ja eristab tänapäeval piiskoppe monsenjööri autiitli kandjatest, kes kannavad piiskopilillatE. Obikeze. How to differentiate between a Monsignor, a Bishop and a Cardinal – yeahcatholic.com. Mõnikord käsitletakse amarandipunast piiskoppide ja peapiiskoppide mitte-liturgilise lillanaLiturgical colors. - Catholic Online.

Amarandi või amarantvärvi nime kannab punakaspruun asovärv E123, mida kasutatakse toiduainetetööstuses ja farmaatsiashttp://toidutare.ee/t%C3%B6%C3%B6riistad/s%C3%B5nastik/e-ained/14207/.

 Viited 

Kategooria:Punased värvitoonid